b'\n_START_ARTICLE_\nTeemu Aho\n_START_PARAGRAPH_\nTeemu Hannes Aho (s. 1949) on suomalainen taloustieteilij\xc3\xa4 ja kauppatieteiden tohtori. H\xc3\xa4n oli vuodesta 1975 Lappeenrannan teknillisen korkeakoulun laskentatoimen lehtori ja vuosina 1982\xe2\x80\x931989 liiketaloustieteen professori. Sen j\xc3\xa4lkeen h\xc3\xa4n on toiminut yritt\xc3\xa4j\xc3\xa4n\xc3\xa4 ja ollut yliopiston dosentti. H\xc3\xa4nen tutkimuskohteenaan on ollut tilinp\xc3\xa4\xc3\xa4t\xc3\xb6sanalyysi, inflaation huomioon ottaminen investointien suunnittelussa sek\xc3\xa4 atk-pohjaisten yrityssuunnittelumallien rakentaminen. H\xc3\xa4n on tehnyt yliopistolle huomattavia lahjoituksia._NEWLINE_Viipurin taloudellinen korkeakouluseura (VITAKO) on perustanut Teemu Ahon nime\xc3\xa4 kantavan apurahan. Se jaettiin ensimm\xc3\xa4isen kerran vuonna 2010. Aho kuuluu korkeakouluseuran hallitukseen.'